**Emlékeztető az ELTE TTK HÖK Biológiai Szakterületi Bizottság Üléséről 2013. február 19. Déli Épület 00-114**

**Az emlékeztetőt készítette:** Bohár Balázs

Jelenlévők: Szabó Tamás (Biológiai Szakterületi Koordinátor), Horváth Tamás, Kovács Fanni, Kovács Tamás, Vörös Éva (képviselők) szavazati joggal, Bohár Balázs, Csémi Zoltán tanácskozási joggal, Barancsuk Ádám pedig az Ellenőrző Bizottság tagjaként.

**A Biológia Szakterületi Bizottság az ülés kezdetekor 4 fővel határozatképes!**

Az előzetesen kiküldött napirendi pontok:

1. Bejelentések
2. RuBiSCo
3. Ügyrend
4. BReKi
5. Kommunikáció
6. Egyebek

**18:01-kor Szabó Tamás megnyitotta az ülést.**

Szabó Tamás határozati javaslatot tett: felkérte Bohár Balázst a jegyzőkönyv vezetésére. Bohár Balázs vállalta.

*A Biológia Szakterületi Bizottság határozatot hozott a kérdésben:*

1/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy Bohár Balázs vezesse a jegyzőkönyvet.

1. **Napirendi pont: Bejelentések [18:03]**

Szabó Tamás bejelentést tett: választmányon felkérték, hogy tanár szakos képzéssel foglalkozó embereket keressen, illetve megkérte a jelenlévőket, ha ismernek ilyen embert, akkor szóljanak.

Szabó Tamás bejelentést tett: 7 igen, 0 nem, 0 tartózkodás mellet a Választmány delegálta Vörös Évát Intézeti Tanácsba, illetve ugyanilyen szavazati arány mellet Szabó Tamást Kari Tanácsba.

Szabó Tamás bejelentést tett: Növényszervezettan IV. gyakorlattal kapcsolatban, mindenkivel aláíratnak egy lapot első gyakorlaton, hogy hányasra végezte el a Növényszervezettan III. gyakorlatot, mert aki 4-esnél rosszabb lett azzal leadatják.

Szabó Tamás: Neptun hibájából 10 főre csökkent a gyakorlat létszáma, valamint csütörtökre Tomi megkapja a HKR idevágó passzusait, mert nem lehetne jegyhez kötni a gyakorlat felvételét.

Kovács Tamás: beszélt Böddi Béla tanár úrral, hogy neki 3-as lett a gyakorlata és a tanár úr azt mondta, ha talál szabad helyet, akkor Tomi felveheti, mert ők nem íratnak vizsgát.

Szabó Tamás: Ez a gyakorlat a négyeseknek illetve ötösöknek lett kitalálva, de egy szóval sem nem írták, hogy lenne szintfelmérő, tehát jogtalan lenne a fizettetés, a tárgyleadás miatt.

Kovács Tamás: 10 fősek a gyakorlatok, amit így is akartak, de a Neptun hibájából megduplázódott a létszám és így lett 20. Tehát hogy ezt visszarakták 10-re, jogos.

Szabó Tamás lezárta a Bejelentések napirendi pontot.

1. **Napirendi pont: RuBiSCo [18:11]**

Évi kérte a Bizottságot, hogy a RuBiSCo fantázianév feloldása Rutinos Biológia Szakterületi Korrepetálás legyen.

*A Biológia Szakterületi Bizottság határozatot hozott a kérdésben:*

2/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy a RuBiSCo feloldása: Rutinos Biológia Szakterületi Korrepetálás legyen.

Kovács Tamás: Amit tavaly egyik Szakterületi Csoportülésen összeraktunk tervezetet (hálózati ábra) a SZACS összetételéről, azt figyelembe véve, a RuBiSCot, a tanárképzés alá akartuk beszervezni a tanárképzéses embereink miatt és ez nekik is hasznos lenne, hogy a kezdő gólyáknak tartsunk korrepetálást. Ebben a félévben ki kellene dolgozni, hogy milyen tárgyból mit adunk le és erre kellene találnunk tanáros embereket.

Szabó Tamás: Évfolyam listán, aki rajta van, az nyugodtan írhat a listára. Valamint Tomi mondta, hogy ki kellene dolgozni egy tervezetet, de ez ne a mostani ülés dolga legyen.

Kovács Tamás kérdezte, hogy milyen tárgyakat foglaljon magában a RuBiSCo?

Szabó Tamás, válaszában elmondta, hogy Sejtbiológia, Bevezetés az Állattanban esetleg Bevezetés a Növénytanba, de ez nem annyira szükséges. Megbízott minket hogy hozzunk létre egy csoportot Facebookon, valamint Kovács Tamás dolgozzon ki egy tervezetet, amit oda felrakunk és mindenki tájékozódhat.

Szabó Tamás hozzátette, hogy mindenki beléphet ebbe a csoportba és ott megkapnak minden információt.

Szabó Tamás lezárta a RuBiSCo napirendi pontot.

Szabó Tamás határozati javaslatot tett, miszerint cseréljük meg a 3. Ügyrend és 4. BReKi napirendi pontokat.

*A Biológia Szakterületi Bizottság határozatot hozott a kérdésben:*

3/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy a 3. Ügyrend és 4. BReKi napirendi pontokat megcseréljük.

1. **Napirendi pont: BReKi [18:21]**

Szabó Tamás Szakács Dávid hiánya miatt javasolta, hogy napoljuk el ezt a témát.

Horváth Tamás az őszi programokról összefoglalót mondott: Szakács Dávid jelezte a kísérletei miatt, hogy nem lesz ideje a programokra tavasszal és ennek a koordinálását át kellene venni Dávidtól, ha nem is teljesen, de részben. Valamint Tomi érdeklődött, hogy elkészülte-e a boncterem?

Szabó Tamás kérdésében elmondta, hogy mivel átrendezték a bonctermet, ehhez ÁNTSZ engedély kell, de szerinte most már megvan az engedély, most már lehet csoportokat vinni oda.

18:25 Kovács Fanni és Csémi Zoltán megérkezett az ülésre.

**A Biológia Szakterületi Bizottság az 18:25 perckor 5 fővel határozatképes!**

Horváth Tamás hozzátette, hogy az őszi emberek újra szervezhetnék a programokat, valamint aki programot szervez, az készítsen beszámolót.

Szabó Tamás határozati javaslatot tett, miszerint Csémi Zoltánnak legyen tanácskozási joga.

*A Biológia Szakterületi Bizottság határozatot hozott a kérdésben:*

4/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy Csémi Zoltánnak tanácskozási joga legyen.

Kovács Tamás újra beindította a Richteres programot, BME-nek is írni fog egy kirándulás reményében. Beszélték a Dáviddal, hogy meghirdetnék kémikusoknak és fizikusoknak is, de ehhez kevesen vagyunk, valószínű, hogy Tomi nem tudja elvinni a csoportokat időhiány miatt.

Szabó Tamás beszélgetett gólyákkal és szívesen beszállnának BReKi-be, illetve a HÖK-be is és ezért a mentorokat vennék be.

Kovács Fanni javasolta, hogy ne csak a mentorok, hanem kell egy bevonó.

Kovács Tamás összegezte, hogy Richteres kirándulás lesz, körülbelül 2 csoport. BME-t intézi, Természettudományi Múzeummal, ha kell, felveszi a kapcsolatot. Ami a boncolást illeti: ha kiderül, hogy van-e hely, akkor valakinek intézni kellene, de Tomi nem tudja vállalni, de ad elérhetőségeket, hogy ha valakinek ideje és kedve is van, le tudja szervezni.

Horváth Tamás megjegyezte, hogy Állatkertes kirándulás nem lesz, mert nem vinnének be olyan helyekre minket, ahova szerettünk volna bejutni.

Szabó Tamás javasolta, hogy Farkas János, illetve Csörgő Tiborral kellene felvenni a kapcsolatot ez ügyben.

Csémi Zoltán megjegyezte, hogy az állatkertben jelenleg nagy felfordulás van, amiatt, hogy az állatkert kapja meg a vidámpark területét és átépítések kezdődtek.

Szabó Tamás megjegyezte, hogy a SOTE múzeumot, ha lesz ideje, elviszi, de ha nem tudja mégse megoldani, akkor tud adni elérhetőséget.

Csémi Zoltán megjegyezte, hogy ha Szabó Tomi nem tudja elvállalni, akkor ő szívesen megszervezné.

Szabó Tamás lezárta a BReKi napirendi pontot.

1. **Napirendi pont: Ügyrend [18:42]**

Szabó Tamás elmondta a jelenlévőknek, hogy mik lennének a javaslatai az ügyrend módosítását illetően.

Miután a jelenlévők megvitatták Szabó Tamás ötleteit, illetve kiegészítették saját véleményükkel, a Biológia Szakterületi Bizottság a következő módosításokat hozta:

1. A 2. § 2. bekezdését kiegészült annyival, hogy az Önkormányzat tagjai megfigyelési joggal vehetnek részt az üléseken.
2. A 2. § 3. bekezdéséből ki lett húzva, hogy tanácskozási joggal meg kell hívni az Egyesült Biológus Hallgatók Szövetségének elnökét az ülésekre.
3. A 2. §-ba be lett szúrva egy új bekezdés 4-es sorszámmal, miszerint a Bizottság ülésein az Egyesült Biológus Hallgatók Szövetségének elnöke tanácskozási joggal vehet részt.
4. A 2. § 4. bekezdése, 5-re módosult, illetve kiegészült azzal, hogy a Bizottság kétharmados többséggel engedélyezheti a megfigyelési vagy tanácskozási jogot.
5. A 2. § 5. bekezdése 6-ra módosult és kiegészült annyival, hogy a Bizottság zárt ülésen megfigyelési jogot kétharmados többséggel szavazhat.
6. A 3. § 3. bekezdésében a ”személy” szó, hallgatóra lett cserélve.
7. A 4. § 1. bekezdésében a ”vagy” szó, illetve az ”egy egy ülésre is” ki lettek húzva.
8. A 6. § 2. bekezdéséből az ”általában” szó ki lett húzva, illetve kiegészült annyival, hogy a Bizottság döntéseit egyszerű többséggel hozza, amennyiben az Alapszabály vagy ezen Ügyrend nem határoz másképp.
9. A 6. § 3. bekezdéséből az ”ilyen irányú” ki lett húzva.
10. A 6. § 4. bekezdéséből a ”a Biológia Hallgatói Szakterületi Csoportban” ki lett húzva, illetve kiegészült annyival, hogy a szakterületi koordinátor a saját személyéről és beszámolójáról nem szavaz.
11. A 7. § 1. bekezdésébe az elé, hogy ”a szavazati arányokat” egy ”és” szó be lett téve.
12. A 8. § 1. bekezdésének ”a”, illetve ”d” részéből a ”Hallgatói” szó ki lett húzva, illetve a ”b” része kiegészült annyival, hogy ”hallgatói” tagjára.
13. A 8. § 1. bekezdésének egy ”e” jelölésű része lett bele téve, miszerint ”a Tanulmányi és Oktatási Bizottság a Biológia Intézet által gondozott szakok hallgatóit képviselőtagjára”.
14. A 8. § 1. bekezdésének ”e” része ”f”-re módosult, aminek tartalma ”a Biológiai Szakterületi Koordinátor Személyére” lett, illetve az eddig ”f” rész ”g”-re módosult.

18:50 Csémi Zoltán távozott az ülésről.

Szabó Tamás szavazásra kérte fel a Bizottságot az ügyrend módosítását illetően.

*A Biológia Szakterületi Bizottság határozatot hozott a kérdésben:*

5/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta az ügyrend módosításait.

Szabó Tamás határozati javaslatot tett, miszerint a levelezőlisták kezelése ne csak a Szakterületi Koordinátor feladata legyen, hanem megbízás alapján más is átvehesse ezt a szerepkört.

*A Biológia Szakterületi Bizottság határozatot hozott a kérdésben:*

6/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy a levelezőlisták kezelési jogkörét a Szakterületi Koordinátor által megbízott személy, vagy személyek átvehessék.

Horváth Tamás határozati javaslatot tett, miszerint a BReKi programok szervezőinek legyen beszámolási kötelezettsége a Biológia Szakterületi Bizottság felé, 2 héten belül.

*A Biológia Szakterületi Bizottság határozatot hozott a kérdésben:*

7/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy a BReKi programok szervezőinek legyen beszámolási kötelezettsége a Biológia Szakterületi Bizottság felé, 2 héten belül.

19:21 Vörös Éva távozott az ülésről.

19:23 Vörös Éva visszatért az ülésre.

Szabó Tamás lezárta az Ügyrend napirendi pontot.

19:31 Szabó Tamás szünetet rendelt el.

19:41 Szabó Tamás megnyitotta az ülést.

**A Biológia Szakterületi Bizottság az 19:41 perckor 5 fővel határozatképes!**

1. **Napirendi pont: Kommunikáció [19:41]**

Szabó Tamás megjegyezte, hogy egy fenti pontban már megbeszéltük, hogy lesz egy bevonó szervezve.

Szabó Tamás lezárta a Kommunikáció napirendi pontot.

1. **Napirendi pont: Egyebek [19:42]**

A nyári gólyatáborról esett szó.

Szabó Tamás lezárta az Egyebek napirendi pontot.

**20:06-kor Szabó Tamás lezárta az ülést.**

**Határozatok:**

1/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy Bohár Balázs vezesse a jegyzőkönyvet.

2/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy a RuBiSCo feloldása: Rutinos Biológia Szakterületi Korrepetálás legyen.

3/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 4 igen szavazattal, egyhangúan támogatta, hogy a 3. Ügyrend és 4. BReKi napirendi pontokat megcseréljük.

4/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy Csémi Zoltánnak tanácskozási joga legyen.

5/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta az ügyrend módosításait.

6/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy a levelezőlisták kezelési jogkörét a Szakterületi Koordinátor által megbízott személy, vagy személyek átvehessék.

7/2013 (II. 19.) számú Biológia Szakterületi bizottsági határozat: Az ELTE TTK HÖK Biológia Szakterületi Bizottsága 5 igen szavazattal, egyhangúan támogatta, hogy a BReKi programok szervezőinek legyen beszámolási kötelezettsége a Biológia Szakterületi Bizottság felé, 2 héten belül.